user
Terusno pecahan artikel Basa Jawa ing ngisor iki nganggo minimal rong (2) ukara, supaya dadi paragraf crito sing runtun.

Judul: TRADHISI NGILANGI SUKERTA ING PUCANGLABAN 

Ing  Pucanglaban  Kabupaten Tulungagung,  jajan  pasar saliyane  didadekake  kuliner tradhisional uga minangka oleh-oleh kanggo  bocah cilik yen ibune kondur saka pasar.  Jajan  pasar iki  pranyata ampuh  minangka  ubarampe kanggo  ngusir  sukerta. Masyarakat pracaya, jajan pasar iku jajan kramat sing nduweni ...
assistant
tuah. Saben  mapag  tekane  pemimpin anyar  (dudu  pemimpin  sing dimutasi utawa dipindhah), mbuh kepala desa anyar mbuh bupati anyar,  mbuh  kepala  sekolah anyar mbuh KUPT anyar, mbuh gubernur  anyar  mbuh  presidhen  anyar,  masyarakat  ing  laladan  Kecamatan Pucanglaban mesthi nindakake upacara ngusir sukerta (yen ing Subang, Jawa Barat istilahe ngusir sial). Upacara kang ditindakake saben lair pemimpin anyar iku kanthi tujuan amrih wargane (kawulane) bisa bebas saka maneka sukerta. Beda karo tradhisi kang ana ing dhaerah liya, upacara ngusir sukerta ing laladan iki tarkadhang diramekake kanthi maneka warna atraksi kesenian khas dhaerah kasebut. Saliyane jaranan, wayang, uga digelar paradhe reog kendhang.  